b'\n_START_ARTICLE_\nM/S Parkeston\n_START_PARAGRAPH_\nM/S Parkeston var et passagerskib fra rederiet DFDS, som blev bygget p\xc3\xa5 Helsing\xc3\xb8r Skibsv\xc3\xa6rt og leveret den 31. juli 1925. Skibet sejlede i en periode i rutefart mellem Esbjerg og Harwich._NEWLINE_Den 22. april 1955 blev M/S Parkeston taget ud af Esbjerg \xe2\x80\x93 Harwich-ruten, for at sejle til F\xc3\xa6r\xc3\xb8erne med politifolk i forbindelse med striden i Klaksvig. Som erstatning blev M/S Kronprins Frederik indsat p\xc3\xa5 ruten._NEWLINE_M/S Parkeston blev sammen med M/S Esbjerg beslaglagt af tyskerne under 2.verdenskrig._NEWLINE_Begge skibe havde siden januar 1944 v\xc3\xa6ret m\xc3\xa5lskibe for tyske ub\xc3\xa5de. Skibene blev genfundet i L\xc3\xbcbeck i starten af juli 1945._NEWLINE_Under tilbagevenden til Danmark l\xc3\xb8b M/S Esbjerg p\xc3\xa5 en mine syd for Stevns og sank .'